
LFP típusú Li-ion akkumulátorok eljárástechnikai alapvizsgálata a fenntartható reciklálásuk érdekében

Kulcsszavak: Li-ion akkumulátor; újrahasznosítás; összetétel, eljárástechnika
TDK dolgozatomban a lítium-vas-foszfát összetételű Li-ion akkumulátorok fenntartható reciklálhatóságával foglalkozom. A szakirodalomkutatásom eredményeképpen dolgozatomban kitérek a Li-ion akkumulátorok jelenlegi és várható jövőbeli helyzetére, valamint a hulladékká vált akkumulátorok kezelési módjaira. Bemutatom a lítium-vas-foszfát összetételű Li-ion akkumulátort felépítő részegységeket, az akkumulátorban lévő alkotók szerepét, valamint a kémiai összetételét. Az akkumulátorok fenntartható reciklálását bioeljárástechnikai megoldásokkal: bioszolubilizációval és bioszorpcióval lehet megoldani. Ugyanakkor miden technológiai kidolgozást megelőzik az eljárástechnikai alapvizsgálatok: szemcseösszetétel, kémiai és fázis-összetétel, ill. megoszlás, összenövési viszonyok. Ezek alapján tervezem meg és kísérletileg el is végzem a mechanikai eljárásokkal eltávolítható komponensek vizsgálatát: fizikai feltárás, osztályozás, mágneses és légáram szeparálás. Foglalkozom a bio-eljárástechnikai alapviszgálatával is, nevezetesen a bioszolubilizációs kísérleteinkben alkalmazni tervezett autotróf mikroorganizmusokra potenciálisan inhibitor-hatású alkotók a populáció gyarapodásra. Végül eredményeim alapján következtetéseket vonok le. 



